ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องหลักเกณฑ์และวิธีการส่งเงินเข้ากองทุน ตามมาตรา ๕แห่งพระราชบัญญัติกองทุนบำเหน็จบำนาญข้าราชการ(ฉบับที่ ๔)พ.ศ. ๒๕๔๙[๑] อาศัยอำนาจตามความในมาตรา๒๖ (๑) แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ และมาตรา ๕แห่งพระราชบัญญัติกองทุนบำเหน็จบำนาญข้าราชการ (ฉบับที่ ๔) พ.ศ. ๒๕๔๙คณะกรรมการกองทุนบำเหน็จบำนาญข้าราชการจึงออกประกาศไว้ ดังนี้ข้อ ๑ การส่งเงินสะสม เงินสมทบ และเงินชดเชยเข้ากองทุนให้แก่สมาชิก ในส่วนของเงินเดือนที่สมาชิกได้รับตั้งแต่วันที่ ๑๘ มกราคม๒๕๔๙ ให้ส่วนราชการส่งเข้ากองทุน โดยให้นำมาตรา ๓๙ และมาตรา ๔๑มาใช้บังคับโดยอนุโลมข้อ ๒ การส่งเงินสะสม เงินสมทบ และเงินชดเชยเข้ากองทุนให้แก่สมาชิกในส่วนของเงินเดือนที่สมาชิกได้รับนับแต่วันที่สมาชิกโอนไปเป็นข้าราชการส่วนท้องถิ่นจนถึงวันที่ ๑๗ มกราคม ๒๕๔๙ ให้ดำเนินการ ดังนี้๒.๑ให้สมาชิกส่งเงินสะสมทั้งจำนวนเข้ากองทุน ตามอัตราที่กำหนดในกฎกระทรวงโดยส่งผ่านส่วนราชการ ภายในเก้าสิบวัน นับแต่วันที่ประกาศนี้ใช้บังคับในกรณีที่สมาชิกไม่อาจส่งเงินสะสมได้ทั้งจำนวนตามวรรคหนึ่งให้สมาชิกแสดงความประสงค์เป็นหนังสือตามแบบท้ายประกาศนี้ต่อหัวหน้าส่วนราชการเจ้าสังกัดเพื่อขอผ่อนชำระหรือยินยอมให้ส่วนราชการหักเงินสะสมจากเงินเดือนเข้ากองทุนเป็นรายงวดตามจำนวนที่แจ้งไว้ในแบบแสดงความประสงค์ที่ยื่นไว้ต่อหัวหน้าส่วนราชการ ทั้งนี้ การขอผ่อนชำระเงินสะสมดังกล่าวต้องดำเนินการให้แล้วเสร็จก่อนวันสิ้นสุดสมาชิกภาพ หรืออย่างช้าที่สุดภายในวันที่๓๑ ธันวาคม ๒๕๕๓ ให้เป็นหน้าที่ของส่วนราชการเจ้าสังกัดในการเร่งรัดให้สมาชิกดำเนินการตามข้อนี้๒.๒ให้ส่วนราชการส่งเงินสมทบเข้ากองทุนให้แก่สมาชิกผู้นั้นในจำนวนที่เท่ากันพร้อมการส่งเงินสะสมตามข้อ ๒.๑๒.๓ให้ส่วนราชการส่งเงินชดเชยทั้งจำนวนเข้ากองทุนให้แก่สมาชิกตามอัตราที่กำหนดในกฎกระทรวง ภายในเก้าสิบวัน นับแต่วันที่ประกาศนี้ใช้บังคับข้อ ๓ สมาชิกผู้ใดโอนไปเป็นข้าราชการส่วนท้องถิ่นและต่อมาได้ออกจากราชการหรือโอนกลับเป็นข้าราชการ ซึ่งอยู่ในบังคับของพระราชบัญญัติกองทุนบำเหน็จบำนาญข้าราชการพ.ศ. ๒๕๓๙ และที่แก้ไขเพิ่มเติม ก่อนวันที่ ๑๘ มกราคม ๒๕๔๙ให้ผู้นั้นส่งเงินสะสมเข้ากองทุนและให้ส่วนราชการส่งเงินสมทบและเงินชดเชยเข้ากองทุนให้แก่สมาชิกตามส่วนแห่งเงินเดือนที่สมาชิกผู้นั้นได้รับสำหรับระยะเวลาดังกล่าวทั้งจำนวนภายในเก้าสิบวันนับแต่วันที่ประกาศนี้ใช้บังคับในกรณีที่สมาชิกตามวรรคหนึ่งออกจากราชการเพราะถึงแก่ความตายให้ผู้จัดการมรดกหรือทายาทดำเนินการตามวรรคหนึ่งภายในเก้าสิบวันนับแต่วันที่ประกาศนี้ใช้บังคับข้อ ๔ สมาชิกผู้ใดขอรับเงินกองทุนออกไปแล้วก่อนวันที่๑๘ มกราคม ๒๕๔๙ แต่ยังคงมีสมาชิกภาพอยู่ต่อไปตามมาตรา ๕ แห่งพระราชบัญญัตินี้ให้สมาชิกผู้นั้นคืนเงินที่ได้รับไปแล้วทั้งจำนวนเข้ากองทุนตามรายละเอียดท้ายประกาศนี้ ภายในเก้าสิบวัน นับแต่วันที่ประกาศนี้ใช้บังคับข้อ ๕ ในกรณีที่สมาชิกมีเหตุผลและความจำเป็นอย่างยิ่งที่ทำให้ไม่อาจปฏิบัติให้เป็นไปตามหลักเกณฑ์และวิธีการที่กำหนดในประกาศนี้ให้สมาชิกจัดทำหนังสือชี้แจงเหตุผลและความจำเป็นเสนอผ่านหัวหน้าส่วนราชการเพื่อส่งให้เลขาธิการคณะกรรมการ กบข. พิจารณาเป็นรายกรณีโดยคำนึงถึงผลประโยชน์ของกองทุนเป็นสำคัญประกาศ ณ วันที่ ๒๙มีนาคม พ.ศ. ๒๕๔๙ศุภรัตน์ ควัฒน์กุลปลัดกระทรวงการคลังประธานกรรมการกองทุนบำเหน็จบำนาญข้าราชการ[เอกสารแนบท้าย]๑.หนังสือแสดงความประสงค์ผ่อนชำระเงินเข้ากองทุน/ยินยอมให้หักเงินเดือน๒.รายละเอียดวิธีการนำส่งเงินคืนกองทุน(ดูข้อมูลจากภาพกฎหมาย)ปริยานุช/ผู้จัดทำ๒๐ ตุลาคม ๒๕๕๒นันท์นภัสร์/ตรวจ๒๐ ตุลาคม ๒๕๕๒โชติกานต์/ปรับปรุง๒ พฤษภาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๕๐ ง/หน้า ๓๒/๑๒ ตุลาคม ๒๕๕๒